Robert F. Kennedy Jr. va avea protecție din partea Secret Service. A cerut Biden, după incidentul cu Trump
Candidatul independent la președinție Robert F. Kennedy Jr. va primi protecție din partea US Secret Service la indicația președintelui Joe Biden, a anunțat luni secretarul pentru Securitate Internă Alejandro Mayorkas, transmite CBS News. Numele de Kennedy este asociat unor tragedii: tatăl candidatului Kennedy, senatorul Robert F. Kennedy, și unchiul său, președintele John F. Kennedy, au fost asasinați la mai puțin de cinci ani distanță unul de celălalt.